open-index/open-wikipedia-markdown huggingface dataset:
Kyathos (mytologia)

**Kyathos** (, ) oli Oineuksen juomanlaskija kreikkalaisessa mytologiassa. Herakleen ollessa Oineuksen luona, Kyathos teki virheen toimessaan, minkä vuoksi Herakles iski Kyathosta yhdellä sormella. Kyathos kuoli iskun voimasta. Toisessa perinteessä kyseisen juomanlaskijan nimi oli **Eurynomos** (, ).

Yhden version mukaan Herakles olisi suuttunut, koska Kyathos antoi epähuomiossa käsien pesuvedeksi vettä, jota oli aiemmin käytetty jalkojen pesemiseen. Joidenkin tarinan versioiden mukaan Kyathos oli jalosukuinen tai jopa sukua Oineukselle. Vaikka Oineus ymmärsi tapahtuneen olleen vahinko ja antoi Herakleelle anteeksi, niin Herakles halusi jatkaa matkaansa haluten aloittaa alusta jossain muualla. Kyathoksen muistoksi rakennettiin pyhäkkö Fleiuksen kaupungin Apollonin temppelin läheisyyteen.

Kyathoksen tarinasta kerrottiin yksityiskohdiltaan eroavia versioita, mutta niiden kulku on aina pääpiirteittäin sama. Kyathos tekee joko yksinkertaisuuttaan tai huolimattomuuttaan virheen, jonka seurauksena kimpaantunut Herakles läimäyttää tai napauttaa häntä. Kyathos kuolee, vaikka Herakles oli vain tarkoittanut rangaista häntä kevyesti. Antiikin Kreikassa kerrottiin myös muita samankaltaisia tarinoita. Näiden tarkoituksena oli varoittaa vaaroista, joiden kohteiksi nuoret palvelijat ja viininlaskijat saattoivat joutua alistumaan palvellessaan humaltuneita aikuisia miehiä.

Kyathoksen nimi yhdistettiin kyathos-vaasityyppiin.

## Lähteet
Liban

**Liban** (myös **Lí Ban**) on Irlannin Lough Neagh-järvelle sijoittuva kansansatu, jossa nainen muuttuu merenneidoksi. Kyseisen naisen perhe hukkuu järvellä, mutta nainen selviää hengissa jouduttuaan vedenalaiseen luolaan. Vuoden luolassaolon aikana hän muuttuu olennoksi, joka on puoliksi ihminen ja puoliksi kala.

Suuressa Tarukirjassa Liban on irlantilainen pyhimys, "merenrouva". Hän oli kerran ihminen, mutta jäi haaksirikossa vangiksi meren pohjalla olevaan luolaan. Liban pyysi Jumalalta lupaa saada muuttua loheksi, ja niin hän muuttuikin kalaksi vyötäröstä alaspäin. Beoc-pyhimys, joka oli purjehtimassa paavin luokse Roomaan, kuuli Libanin laulavan. Hän veti tämän ylös ja vei kirkkoon, missä Liban sai valita menisikö hän suoraan taivaaseen vai viettäisikö ensin yhtä pitkän maallisen elämän kuin hänen elämänsä meressä olisi kestänyt. Liban valitsi taivaan, otti kasteen ja kuoli.

## Lähteet
* Suuri Tarukirja. Koko Kansan Kirjakerho, 1983. Sivu 224
Liduina

**Liduina** (tunnetaan myös nimillä *Lidwina*, *Lydwine*, *Lydwid*, *Lidwid*, *Liduina of Schiedam*) on nahkatyöläisten suojeluspyhimys katolisessa kirkkossa.

Hän oli hollantilainen tyttö, joka tuli 1400-luvulla invalidiksi pudottuaan jäihin Schiedamissa. Sen jälkeen Liduina eli kristillisesti kantaen kärsivällisesti kärsimyksensä. Tyttöä pidetään myös vanhimpana raportoituna MS-potilaana.

## Lähteet
* 
### Viitteet

## Aiheesta muualla
Hr. Ms. O 6

**Hr. Ms. O 6** oli Alankomaiden kuninkaallisen laivaston vuonna 1916 palvelukseen otettu sukellusvene.

## Valmistus
Alus tilattiin 8. toukokuuta 1913 Koninklijke Maatschappij De Scheldeltä Vlissingenistä, missä köli laskettiin 2. tai 21. toukokuuta 1914. Alus laskettiin vesille 10. kesäkuuta 1915 tai 15. heinäkuuta 1916 ja otettiin palvelukseen 5. joulukuuta 1916.

## Palvelus
Ensimmäisessä maailmansodassa alus oli sijoitettuna Den Helderiin. Alus lähti 7. heinäkuuta 1920 Vlissingenistä Norjaan, jossa se vieraili Oddassa, Bergenissä, Gudvangenissa, Tretheimissä, Balholmenissa ja Karnsundissa. Alus palasi Veeren kautta Vlissingeniin 22. heinäkuuta.

Alus osallistui kesäkuussa 1923 professori F. A. Veningin gravitaatiomittauksiin Pohjanmerellä. Se poistettiin palveluksesta marraskuussa 1936.
 
## Lähteet
*

### Viitteet
Color Dolor

**Color Dolor** on helsinkiläinen vuonna 2011 perustettu alternative pop-yhtye. Stina Koistinen perusti Color Dolor -bändin sen jälkeen kun häneltä löydettiin aivokasvain.  Yhtyeen esikoisalbumi *[[Cuckoo in a Clock]]* julkaistiin vuonna 2013 ja toinen albumi *[[Wonderchild (albumi)|Wonderchild]]*  2015 Konkurssi Records levy-yhtiön kautta.  Joonas Saikkonen äänitti ja miksasi Cuckoo in a Clock -albumin. Taiteellisesta tuotannosta vastasi bändi itse. Wonderchild -levyllä toimi toisena tuottajana ja äänittäjänä Tommi Vainikainen yhdessä Color Dolorin kanssa ja levyn äänitti sekä miksasi Joonas Saikkonen.

Color Dolor on julkaisi 4.5.2018 ilmestyneeltä *Love* -albumilta kolme singleä, *Revolution*, *Anyway the Wind Blows* ja *Running in the Dark*, . Albumin on säveltänyt ja sanoittanut Koistinen ja Leissi. Leissi toimi myös levyn äänittäjänä, tuottajana ja muusikkona. Levyn on miksannut Paavo Malmberg ja sen julkaisi Soliti levy-yhtiö. 

Color Dolor voitti Teosto-palkinnon *Love* -levyllään vuonna 2019. 

Color Dolor on toiminut keikkalämmittelijänä St. Vincentille  sekä vuonna 2015 Helsingin juhlaviikoilla Susanne Sundførille.__NOTOC__

Helmikuussa 2022 yhtye ilmoitti lopettavansa.

## Jäsenet
* Stina Koistinen – laulu
* Nicolas "Leissi" Rehn – kitara, elektroniikka, tuotanto

### Entiset jäsenet

* Ilkka Tolonen – rummut
* Jan Wälchli – trumpetti
* Essi Nieminen – rummut

## Diskografia

### Studioalbumit
* 
* 
* 
* 

### Singlet
* ”What is Left?” (2013)
* ”Ones in the Woods” (2013)
* ”Last Night” (2014)
* ”Owl & Rat” (2015)
* ”Wonderchild” (2015)
* ”Revolution” (2018)
* ”Anyway The Wind Blows” (2018)
* ”Running In The Dark” (2018)

### Musiikkivideot
* ”What is Left?” (2013)
* ”Ones in the Woods” (2013)
* ”The Angel” (2013)
* ”Last Night” (2014)
* ”Owl & Rat” (2015)
* ”Wonderchild” (2016)
* ”Revolution” (2018)
* ”Anyway The Wind Blows” (2018)
* ”Running in the Dark” (2018)

## Lähteet
* http://kaaoszine.fi/color-dolor-julkaisi-uuden-musiikkivideon/
* http://www.rumba.fi/arviot/color-dolor-cuckoo-in-a-clock-suvereeni-taiderock-debyytti-on-vuoden-positiivisin-yllattaja/
* http://www.menaiset.fi/artikkeli/ajankohtaista/ihmiset/24_vuotiaan_stinan_paansarky_paljastui_aivosyovaksi
* http://www.rumba.fi/uutiset/tanssittavaa-taiderockia-ja-melankolista-folkpopia-suomesta-uutuusvideoissa-esittelyssa-color-dolor-ja-tomi-nordlund-syva-joki/

### Viitteet

## Aiheesta muualla
* Yhtyeen kotisivut
* Soliti labelin kotisivut 
* Color Dolor Konkurssi Recordsin kotisivuilla
* Yhtyeen YouTube-kanava
* Yhtyeen Facebook-profiili
* Yhtyeen Twitter-profiili
* Yhtyeen Instagram -profiili
* Yhtyeen Facebook -profiili
* Yhtyeen Soundcloud -profiili
Nyamina

**Nyamina** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee Nigerjoen vasemmalla rannalla 130 kilometriä Koulikorosta koilliseen. Kunnassa on 35&nbsp;800 ja keskuskylässä 5&nbsp;200 asukasta (vuonna 2009).

Nyaminan kunnan pinta-ala on noin 1&nbsp;200 neliökilometriä. Se rajoittuu etelässä Koulikoron piirin Dinandougoun, lounaassa Tougounin, lännessä Banamban piirin Duguwolowulan, luoteessa Toukoroban ja idässä Ségoun alueen Ségoun piirin Souban ja Bellenin kuntiin.

Kuntaan kuuluu 50 kylää. Asukkaat ovat etupäässä bambaroita, fulbeja, soninkeja ja somonoja. Yleisin kieli on bambara. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, puuvilla, pavut, vesimeloni ja seesami. Kotieläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Nyaminassa, Tamanissa, Sirakorobougoussa ja Seguelassa pidetään viikoittaiset markkinat. Palveluihin kuuluu joukko kouluja ja kolme terveyskeskusta.

## Lähteet
Korkkikuori

**Korkkikuori** eli **peridermi** on kasveissa oleva korkkisoluista sekä korkkitylppysoluista koostuva tiivis ja kova solukerros. Korkkikuorta voi muodostua kasvin juureen tai varteen tai molempiin. Korkkikuoren muodostuminen on seurausta korkkijällen toiminnasta, sillä korkkijällen solut jakautuvat ja näin syntyneistä uusista soluista muodostuu korkkisoluja ja korkkitylppysoluja. Muodostuessaan korkkikuoresta tulee kyseessä olevan kasvinosan ulkopinnan uusi rajoitussolukko.

Juurissa korkkikuori alkaa muodostua lieriökettoon eli perisykliin, ja juuren kasvaessa lieriöketon ulkopuolella olevat parenkyymisolukko ja ritsodermi kuluvat hiljalleen pois. Näin korkkikuoresta tulee lopulta vanhan juuren ulkopinnan rajoitussolukko.

Varressa korkkikuori muodostuu alkuperäisen kuorikerroksen ulkopuolelle.

Korkkikuoresta voi myöhemmin kehittyä kaarna.

Taloudellisesti käytettävä korkkiaines on pääasiassa korkkitammen (*Quercus suber*) korkkikuorta.

## Lähteet
Reaktiivinen välivaihe

**Reaktiivinen välivaihe** tai **reaktiivinen välituote** on kemiallisessa reaktiossa esiintyvä hyvin suurienerginen, reaktiivinen ja usein lyhytikäinen molekyyli. Reaktiiviselle välivaiheelle on tyypillistä, että se on joko hyvin steerisesti jännittynyt tai sen elektronirakenne ei ole stabiili. Jälkimmäiseen ryhmään kuuluvat tapaukset, joissa jollakin reaktiivisen välivaiheen atomeista ei ole oktettia tai sillä on sitoutumattomia elektroneja. Reaktiomekanismit kuvaavat reaktioissa reaktiivisten välivaiheiden syntyä ja hajoamista reaktion edetessä lähtöaineista tuotteisiin. Tyypillisiä orgaanisen kemian reaktioissa muodostuvia reaktiivisia välivaiheita ovat esimerkiksi karbonyyliyhdisteiden substituutioreaktioissa muodostuvat tetraedrimäiset välivaiheet, karbokationit, karbanionit, radikaalit, radikaali-ionit, karbeenit ja aryynit kuten bentsyyni.

Reaktiiviset välivaiheet ovat yleensä suhteellisen epästabiileja muuta kuin hyvin alhaisissa lämpötiloissa eikä niitä voida eristää kuin poikkeustapauksissa. Niiden olemassaolo voidaan todistaa spektroskooppisesti tai epäsuorasti niin kutsutusti pyydystämällä ne. Pyydystyksessä tutkittavaan reaktioon lisätään jokin molekyyli, joka reagoi reaktiivisen välivaiheen kanssa. Tässä muodostuvan reaktiotuotteen rakenteen avulla pystytään usein päättelemään, minkälainen reagoinut reaktiivinen välivaihe oli. Toisaalta tunnetaan myös eräitä karbokationeja, radikaaleja ja karbeeneja, jotka ovat stabiileja myös huoneenlämpötilassa, kunhan ne ovat inerteissä olosuhteissa kuten suojakaasun alaisuudessa. Reaktiivisia välivaiheita stabiloivia tekijöitä ovat muun muassa konjugaatio ja mahdollisuus erilaisiin resonanssimuotoihin.

## Lähteet
Hr. Ms. Java (1885)

**Hr. Ms. Java** oli Alankomaiden kuninkaallisen laivaston sluuppi. Se oli pieni siirtomaiden hallintaan suunniteltu alus, joka oli suurempi kuin useimmat tykkiveneet ja pienempi kuin panssarikansiristeilijä.

## Valmistus
Alus tilattiin Rotterdamista. Alus laskettiin vesille 1885.

## Lähteet
*
*

### Viitteet
Hr. Ms. O 1

**Hr. Ms. O 1** oli Alankomaiden kuninkaallisen laivaston sukellusvene.

## Valmistus
Vaikka oli epäselvää lunastaisiko Alankomaiden kuninkaallinen laivasto sukellusveneen, *Koninklijke Maatschappij* De Scheldeltä Vlissingenistä laski 1. kesäkuuta 1904 kölin nimellä *Luctor et Emergo*. Holland 7P -tyyppisen aluksen suunnitelmat oli hankittu Yhdysvalloista Holland Torpedo Boat Companyltä, joka lähetti insinööri Marly Hain valvomaan rakennustyötä. Frank Cable kävi tutustumassa alukseen Euroopan-matkallaan.

Alus laskettiin vesille 8. heinäkuuta 1905, minkä jälkeen Alankomaiden puolustusministeriön 25. lokakuuta asettama lautakunta teki aluksella erilaisia koeajoja ja muita testejä. Koeajot teki Yhdysvalloista palkattu miehistö. Hinaaja *Jacob* hinasi 3. joulukuuta aluksen kanavia pitkin Vlissingenistä Den Helderiin. Muutaman kolarin vuoksi matka kesti runsaan viikon. Lautakunta ei ollut tyytyväinen ensimmäisen Den Helderissä järjestetyn testisarjan tuloksiin, joten alus palautettiin Vlissingeniin.

Vlissingenissä ankkurissa makaavaa *Luctor et Emergoa* kävi toistumassa katsomassa majuri I, joka piti mahdollisena komitean vaatimusten täyttämisen. P. Koster otti vapaata laivastosta ja vuokrasi tilat De Schelden telakalta. Koster koulutti valitsemansa miehistön ja esitti uusien koeajojen suorittamista.

Alus siirrettiin jälleen koeajoihin Den Helderiin, mutta tällä kertaa Pohjanmeren kautta. Toinen testisarja 1. elokuuta 1906 osoittautui menestykseksi. Koeajoissa alus saavutti 8,35 solmun nopeuden pinta-ajossa 12 tunnin testissä ja seitsemän solmun nopeuden sukelluksissa kolmen tunnin testissä. Samoin osoitettiin, ettei alukseen tule vuotoja 30 metrin syvyyteen sukellettaessa. Alankomaiden laivasto lunasti aluksen 20. joulukuuta 430&nbsp;000 hollannin guldenilla, ja se otettiin palvelukseen 21. joulukuuta 1906 nimellä *Hr. Ms. Onderzeese boot 1* eli sukellusvene 1 päällikkönään majuri I. Myöhemmin nimi lyhennettiin *Hr. Ms. O 1*:ksi.

## Palvelus
Alankomaisden kuningatar Vilhelmiina seurasi vuonna 1907 sukellusveneen sukeltamista. Hänen puolisonsa prinssi Henrik vieraili 27. maaliskuuta 1908 aluksella, joka oli ankkurissa Nieuwediepin laiturissa Den Helderissä.

Alus oli Amsterdamissa syyskuussa 1910, kun Belgian hallitsijapari vieraili kaupungissa. Vuonna 1914 aluksen 160 hv OTTO -bensamoottori korvattiin 200 hv MAN -dieselmoottorilla. Vuonna 1920 alus poistettiin palveluksesta ja se romutettiin myöhemmin.

## Lähteet

*

### Viitteet
Lieriöketto

**Lieriöketto** eli **perisykli** tai **perikambium** () on kasvin juuren keskuslieriön uloimmainen solukerros. Heti lieriöketon ulkopuolella oleva solukerros on juuren endodermi. Juuren vanhetessa lieriökettoon alkaa muodostua korkkijälsi, jonka toiminnan seurauksena juureen syntyy lopulta korkkikuori. Juuren haarat alkavat kasvaa keskuslieriön sisältä, jolloin osasta lieriöketon soluja tulee syntyvän juuren haaran soluja.

## Lähteet
* Tieteen termipankki (lieriöketto): http://tieteentermipankki.fi/wiki/Kasvitiede:lieri%C3%B6ketto
Suita

**Suita** () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa aivan Osakan pohjoispuolella. Kaupungissa on 369&nbsp;647 asukasta (vuonna 2017) ja sen pinta-ala on 36,09 neliökilometriä. Suita on nimitetty yhdeksi Japanin erityiskaupungeista.

Suita sai kaupunkioikeudet vuonna 1940 kuntaliitoksen myötä. Toisen maailmansodan jälkeen se kasvoi voimakkaasti Osakan asuinlähiönä esimerkiksi suuren Senri New Town -aluerakentamishankkeen ansiosta ja kehittyi yliopistokaupunkina. Kaupungissa pidettiin vuoden 1970 maailmannäyttely, jossa kävi yli 60 miljoonaa vierailijaa. Suitaa palvelevat JR Nishi-Nihonin , Hankyū-rautateiden Kioto-päälinja ja Senri-linja, Osakan metron Midōsuji-linja ja Osakan monorail.

## Kuvia

Tiedosto:Suita city center area Aerial photograph.1985.jpg|Suitan keskusta-aluetta vuonna 1985
Tiedosto:Osaka Expo'70 Korean Pavilion.jpg|Vuoden 1970 maailmannäyttelyä
Tiedosto:大阪モノレールと中国自動車道 Ōsaka Monorail Main Line and Chūgoku Expressway 2013.12.23 - panoramio.jpg|Osakan monorail, Chūgoku-moottoritie ja Tarō Okamoton Auringon torni
Tiedosto:Senri line.JPG|Hankyūn Senri-linjan juna


## Lähteet

## Aiheesta muualla

* Kaupungin internetsivut
Dinandougou

**Dinandougou** on maalaiskunta Koulikoron alueen Koulikoron piirissä Malissa. Sen keskuskylä Kenenkoun sijaitsee Nigerjoen oikeanpuoleisella rannalla 50 kilometriä Koulikorosta koilliseen. Kunnassa on 21&nbsp;400 ja keskuskylässä 4&nbsp;100 asukasta (vuonna 2009).

Dinandougoun kunnan pinta-ala on 534 neliökilometriä. Se rajoittuu lännessä Koulikoron piirin Méguétanin, pohjoisessa Tougounin ja Nyaminan, etelässä Dioïlan piirin Zan Coulibalyn ja Binkon sekä idässä Ségoun alueen Barouélin piirin Kalakén, Barouélin ja Boidién kuntiin.

Kuntaan kuuluu 28 kylää. Asukkaat ovat etupäässä soninkeja, bambaroita, fulbeja, somonoja ja bozoja. Yleisin kieli on bambara. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä, pavut, fonio, vesimeloni, puuvilla ja riisi. Kotieläimiä ovat lampaat, vuohet, naudat, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kenenkounissa pidetään viikoittaiset markkinat. Palveluihin kuuluu 12 koulua ja yksi toimiva terveyskeskus.

## Lähteet
Hr. Ms. O 7

**Hr. Ms. O 7** oli Alankomaiden kuninkaallisen laivaston vuonna 1916 palvelukseenotettu sukellusvene.

## Valmistus
Alus tilattiin 8. toukokuuta 1913 Maatschappij Fijenoordilta Rotterdamista ja sen köli laskettiin 12. toukokuuta 1914. Alus laskettiin vesille 22. heinäkuuta 1916 ja se otettiin palvelukseen 23. joulukuuta 1916.

## Palvelus
Ruotsalainen *SS Scania* törmäsi alukseen 18. toukokuuta 1927 Texelin rannikolla Haakin majakkalaivan lähellä. Höyrylaivan saavuttua Zaandamiin keulapiikistä oli löytynyt vuoto ja keula oli hieman lytyssä. Sukellusveneen saamat vauriot eivät ole tiedossa.

Vuodesta 1935 lähtien alus oli koululaivana, kunnes se 21. marraskuuta tai joulukuuta 1939 poistettiin palveluksesta palveluskelvottomana ja vanhentuneena. Alus myytiin romutettavaksi.

Saksa valtasi Alankomaat 1940, jolloin alus vallattiin. Se oli kuitenkin pahoin vanhentunut eikä sillä ollut siten sotilaallista arvoa. Alus upposi 2. toukokuuta 1944 ankkuripaikalleen Den Helderissä. Sotatoimien päätyttyä alus nostettiin satama-altaasta ja se romutettiin.
 
## Lähteet
*

### Viitteet
Seppo Immonen

**Seppo Antero Immonen** (s. 24. toukokuuta 1951 Rantasalmi) on aktiiviuransa päättänyt suomalainen kilpakävelijä. Hän edusti vuodesta 1975 lähtien Turun Weikkoja ja hänen valmentajanaan toimi Antti Numminen.

Kalevan kisoista Immonen saavutti 20 kilometrin kävelystä kultaa vuonna 1971, hopeaa vuonna 1977 sekä kolme pronssia vuosina 1973, 1976 ja 1983. Henkilökohtaisia SM-mitaleita hän voitti myös 50 kilometrin kävelystä, jossa saavutti kultaa vuonna 1976 sekä kolme hopeaa vuosina 1977, 1978 ja 1983. Viestijuoksun SM-kilpailuista Immonen saavutti 3 x 5 000 metrin kävelyviestin kultaa vuosina 1982 ja 1983. Sisäratojen SM-kilpailuissa hän voitti 5 000 metrin kävelystä kultaa vuonna 1974, hopeaa vuonna 1972 sekä pronssia vuonna 1977.

Virallisissa kilpailuissa Immonen ei ole esiintynyt vuoden 1985 jälkeen.

## Lähteet
Hr. Ms. K I

**Hr. Ms. K I** (Koloniaal I, jossa roomalainen numero merkitsee palvelusta Itä-Intian laivastossa) oli Alankomaiden kuninkaallisen laivaston vuonna 1913 vesillelaskettu Hay-Whitehead-tyyppinen sukellusvene.

## Valmistus
Siirtomaaministeriö tilasi aluksen 19. lokakuuta 1910 Koninklijke Maatschappij De Scheldeltä Amsterdamista ja sen köli laskettiin 16. syyskuuta 1911. Alus laskettiin vesille 20. toukokuuta 1913 ja se otettiin palvelukseen 5. heinäkuuta 1914.

Alus oli 48,6 metriä pitkä ja sen leveys oli 4,7 ja syväys 3,1 metriä. Aluksen uppouma oli pinnalla 330 ja sukelluksissa 386 tonnia. Propulsiojärjestelmä oli kaksiakselinen ja akseleita pyöritti kaksi MAN 8-sylinterinen dieselmoottoria tai sähkömoottori. Dieselmoottorit tuottivat 1&nbsp;800 bhp:tä ja sähkömoottori 500 shp:tä. Järjestelmä mahdollisti kuudentoista solmun nopeuden pinta-ajossa ja 8,5 solmun nopeuden sukelluksissa. Aluksen toimintasäde oli 1&nbsp;500 merimailia tai 2&nbsp;250 merimailia nopeudesta riippuen. Sukelluksissa alus kykeni matkaamaan 30 merimailia 8,5 solmun nopeudella.

Aluksen aseistuksena oli kolme 450 millimetrin torpedoputkea, joista kaksi oli keulassa ja yksi perässä. Aluksella oli seitsemäntoista hengen miehistö.

## Palvelus
Alus lähti 12. syyskuuta 1916 Nieuwediepistä Hollannin Itä-Intiaan. Pääosan matkasta hinaaja *Witte Zee* hinasi alusta. Matkalla alukset kulkivat Downsin, Vigon, Maltan, Suezin kanavan, Adenin ja Colombon kautta saapuen Sabangiin 6. marraskuuta. Sabangista alus jatkoi omin voimin Bataviaan saattajanaan *[[Hr. Ms. Koningin Regentes]]*. Alukset saapuivat Sabangiin 6. marraskuuta, jolloin *Hr. Ms. K I*:stä tuli ensimmäinen Alankomaiden laivaston sukellusvene alueella.

Alus poistettiin palveluksesta Sabangissa vuonna 1928.

## Lähteet

*

### Viitteet
Taina Siekkinen

**Taina Maarit Siekkinen** (s. 27. marraskuuta 1968 Pihtipudas) on aktiiviuransa päättänyt suomalainen kilpakävelijä. Hän edusti vuodesta 1990 lähtien Korson Kaikua ja hänen valmentajanaan toimi Toivo Markkanen.

Kalevan kisoista Siekkinen saavutti pronssia 5&nbsp;000 metrin kävelystä vuonna 1983. Lisäksi viestijuoksun SM-kilpailuista hän saavutti 3&nbsp;x&nbsp;3&nbsp;000 metrin kävelyviestistä kultaa vuonna 1990, hopeaa vuonna 1984 sekä kaksi pronssia vuosina 1989 ja 1997.

Virallisissa kilpailuissa Siekkinen ei ole esiintynyt vuoden 1997 jälkeen.

## Lähteet
Marja Vartiainen

**Marja Anneli Vartiainen** (o.s. Pippuri, s. 24. huhtikuuta 1954 Pyhäselkä) on aktiiviuransa päättänyt suomalainen kestävyysjuoksija. Hän edusti urallaan Tohmajärven Urheilijoita ja vuodesta 1982 lähtien Kiteen Urheilijoita. Hänen valmentajanaan toimi Soini Vartiainen.

Kalevan kisoista Vartiainen saavutti 10 000 metrin juoksusta pronssia vuonna 1983. Lisäksi hän saavutti maratonilta SM-hopeaa samana vuonna. Helsingin MM-kilpailuissa 1983 hän sijoittui maratonilla 16:nneksi ennätyksellään 2.39.22.

Virallisissa kilpailuissa Vartiainen ei ole esiintynyt vuoden 1992 jälkeen.

## Lähteet
Vieno Heikkilä

**Vieno Kaarina Heikkilä** (s. 20. lokakuuta 1938 Äänekoski) on aktiiviuransa päättänyt suomalainen kilpakävelijä. Hän edusti vuodesta 1984 lähtien Turun Weikkoja ja vastasi itse omasta valmennuksestaan.

Kalevan kisoista Heikkilä saavutti hopeaa 5 000 metrin kävelystä vuonna 1983. Viestijuoksun SM-kilpailuista hän saavutti 3 x 3 000 metrin kävelyviestistä kaksi kultaa vuosina 1987 ja 1991 sekä hopeaa vuonna 1985. Sisäratojen SM-kilpailuista hän voitti 3 000 metrin kävelystä kultaa vuonna 1983.

Virallisissa kilpailuissa Heikkilä ei ole esiintynyt vuoden 1992 jälkeen.

## Lähteet
Méguétan

**Méguétan** on maalaiskunta Koulikoron alueen Koulikoron piirissä Malissa. Sen keskuskylä Gouni sijaitsee Nigerjoen oikeanpuoleisella rannalla Koulikoroa vastapäätä. Kunnassa on 25&nbsp;400 ja keskuskylässä 2&nbsp;300 asukasta (vuonna 2009).

Méguétanin kunnan pinta-ala on 1&nbsp;030 neliökilometriä. Se rajoittuu lännessä Koulikoron piirin Tienfalan, pohjoisessa Koulan ja Sirakorolan, idässä Tougounin ja Dinandougoun sekä etelässä Dioïlan piirin Zan Coulibalyn ja Katin piirin Baguinéda-Campin kuntaan.

Kuntaan kuuluu 25 kylää. Asukkaat ovat bambaroita, fulbeja, bozoja, somonoja, songhaita ja dogoneja.

Paikallisia elinkeinoja ovat maanviljely, karjanhoito, kalastus, käsityöammatit, kaupankäynti sekä hiekan, soran ja kiven hyödyntäminen. Tärkeimmät viljelykasvit ovat hirssi, maissi, riisi, maapähkinä, fonio, puuvilla ja vihannekset.

## Lähteet
Hr. Ms. K II

**Hr. Ms. K II** oli Alankomaiden kuninkaallisen laivaston sukellusvene.

## Valmistus
Alus tilattiin Wilton-Fijenoordin telakalta Rotterdamista ja sen köli laskettiin 20. marraskuuta 1915. Alus laskettiin vesille 27. helmikuuta 1919 ja se otettiin palvelukseen 28. maaliskuuta 1922.

## Palvelus
Alus lähti 18. syyskuuta 1923 yhdessä *[[Hr. Ms. K VII]]*:n, *[[Hr. Ms. K VIII]]*:n ja sukellusveneiden emälaiva *Hr. Ms. Pelikaanin* kanssa Hollannin Itä-Intiaan. Sukellusveneen matkustajana oli professori F. A. Vening Meinesz, joka teki matkan aikana gravitaatiomittauksia. Professori jäi alukselta Colombossa. *Pelikaan* ajoi karille Tunisissa. Osasto saapui Sabangiin 23. marraskuuta. Matka jatkui 17. joulukuuta Tanjung Priokiin, jonne saavuttiin 24. joulukuuta.

Alus lähti 25. maaliskuuta 1926 sukellusvenelaivueen mukana Tarakanista Manilaan ja takainsin.

Alus poistettiin palveluksesta elokuussa 1937.

## Lähteet

*

### Viitteet
U-Multirank

**U-Multirank** on moniulotteinen yliopistojen ja korkeakoulujen ranking-lista, jonka tavoitteena on tarjota käyttäjälähtöinen ja maailmanlaajuinen kuva yliopistojen monimuotoisuudesta. U-Multirankin on kehittänyt riippumaton eurooppalaisten korkeakoulujen yhteenliittymä, ja sitä tukee Euroopan komissio. 

Vuonna 2014 U-Multirank -vertailu julkaistiin ensimmäisen kerran. Uusi yliopistoranking todettiin kunnianhimoiseksi hankkeeksi, mutta tuloksia kritisoitiin aineistona käytettyjen eri maiden yliopistoaineistojen kattavuuden puutteesta. Vuonna 2015 julkaistiin U-Multirankin toinen versio. Saatuja arvioita pidettiin ainakin osin yllätyksellisinä ja kummallisina. Tämä selittyi osaksi sillä, että vain runsas puolet vertailuun osallistuneista yliopistoista - esimerkiksi Moskovan yliopisto - toimitti "aktiivisesti" aineistoaan arviointiin; eikä kaikki tieto pohjautunut bibliografisiin aineistoihin. U-Multirank -vertailussa esitettyjen arvioiden lähtöaineiston laatu, ja siksi myös arvion lopputulos jäi esimerkiksi useiden arvostettujen brittiyliopistojen kohdalta puutteelliseksi.  Arviosta tuli näin yliopistokohtaisesti ailahtelevampi.

Vuonna 2018 yliopistolistan version kattavuus oli parantunut lukumääräisesti aiemmasta. Nyt mukana oli jo 1&nbsp;614 yliopistoa yhteensä 95 maasta, ja mukana oli tietoa 5&nbsp;000 tiedekunnasta ja yli 12&nbsp;500 opinto-ohjelmasta. Käyttäjän valittavissa olevista 1&nbsp;611:sta yliopistosta tai korkeakoulusta pääosa (926) oli Euroopasta. Vertailun maailmanlaajuinen kattavuus oli yhä rajoitettua. Esimerkiksi Afrikasta oli vertailussa mukana vain 23 yliopistoa (eli enemmistö Afrikan maista uupuu vielä kokonaan), Etelä-Amerikasta vain 26 yliopistoa ja Aasiasta vain 325 yliopistoa.

Kesäkuussa 2019 julkaistu vuoden 2019-2020 U-Multirankin yliopistolista oli järjestyksessään viides. Nyt mukana oli yhteensä 1&nbsp;711 yliopistoa kaikkiaan 96 maasta. Alueellinen kattavuus oli parantunut hyvin vähän edelliseen listaukseen verrattuna. 
Kuudennessa, eli kesäkuussa 2020 julkituodussa luettelossa oli mukana yhteensä 1&nbsp;786 yliopistoa tai korkeakoulua 92 maasta.

## Lähteet

## Aiheesta muualla
*U-Multirank - Research and Research Linkages Ranking (5/2018, pdf)   (umultirank.org)
*Research and Research Linkages Ranking - Readymade rankings   (umultirank.org)
*Rankings by subject   (umultirank.org)
*Compare and rank similar universities or start with a university to compare (1611 universities listed)   (umultirank.org)
Karhuvuoren kalliomaalaus

**Karhuvuoren kalliomaalaus** sijaitsee Pohjois-Savossa Leppävirralla Unnukka-järvessä sijaitsevan Pöyhönsaaren länsirannalla pystysuorassa kalliossa vesireitin kapeikossa useiden metrien korkeudessa. Löydön teki Anssi Toivanen vuonna 2017.

Kalliomaalaus on leveydeltään lähes kaksi metriä. Maalauksessa on yksi tikku-ukkona kuvattu ihmishahmo. Hahmon jalat ovat taipuneet polvista ja toinen käsi nousee yläviistoon. Käteen liittyy kaareva viiva.

Kuva-aiheen ja sijainnin perusteella maalaus on ajoitettu vuosiin 5200–3900 eaa. eli kivikautiseksi. Pohjois-Savossa kalliomaalauksia on löydetty hyvin vähän, kun taas Etelä-Savossa niitä on löydeetty nelisenkymmentä.

## Lähteet
*
### Viitteet
EQUIS

**European Quality Improvement System** (EQUIS) on eurooppalainen ohjelma, joka arvioi kauppakorkeakouluja. Nykyään maailmassa on noin 90 EQUIS-akkreditoitua kauppakorkeakoulua. Suomessa akkreditoinnin ovat saaneet ainoastaan Hanken ja Aalto-yliopiston kauppakorkeakoulu. Akkreditointi on tae siitä, että korkeakoulu pitää korkean tason tutkimuksessa, opintojen laadussa, kansainvälistymisessä ja yritysyhteistyössä.

## Lähteet
Keramidit

**Keramidit** ovat vahamaisia lipidejä ja kuuluvat sfingolipidien luokkaan. Keramidit koostuvat sfingosiinista ja rasvahappoketjusta. Keramidien rasvahappoketju voi vaihdella pituudeltaan 14 hiilestä 26 hiileen.  

Keramidit sijaitsevat solukalvolla. Aiemmin luultiin keramidien olevan vain rakenteellisia molekyylejä, mutta keramidit toimivat myös signalointimolekyyleinä ja osallistuvat mm. solujen erilaistumiseen ja solujen kasvun säätelyyn. Keramidien ja niiden metaboliittien on huomattu olevan yhteydessä syöpiin, hermostollisiin sairauksiin, diabetekseen ja ylipainoon . 

Keramidit säätelevät esimerkiksi tulehdusreaktioita ja ohjelmoitua solukuolemaa eli apoptoosia. Sydän- ja verisuonitautiriskin kanssa korreloivia veren keramidejä erittyy vereen tulehdusreaktioissa, kudosten hapenpuutteessa sekä liiallisen kalorien nauttimisen aiheuttamassa lipidien kertymisessä. Monet keramidit saattavat kertyä verisuonten seinämien plakkeihin lisäten valtiomokovettumataudin riskiä. 

Tällä hetkellä ei tarkkaan tunneta miten keramidit signaloivat. Yksi hypoteesi on, että keramidit vaikuttavat solukalvon jäykkyyteen stabiloiden kalvon lipidimolekyylikeskittymiä ja sitä kautta mahdollistaen signaloinnin. 
Keramidien on myös huomattu muodostavan mitokondrioiden kalvolle kanavia, jota kautta proteiinit pääsevät mitokondriosta ulos.

## Lähteet
Ibaraki (Osaka)

**Ibaraki** () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa Aijoen varrella Osakan pohjoispuolella. Kaupungissa on 280&nbsp;518 asukasta (vuonna 2017) ja sen pinta-ala on 76,49 neliökilometriä. Ibaraki on nimitetty yhdeksi Japanin erityiskaupungeista.

Ibarakista tehtiin maaseutukaupunki vuonna 1898 ja kaupunki kuntaliitoksen myötä vuonna 1948. Sen jälkeen se on kasvanut teollisuuskaupunkina ja Osakan asuinlähiönä. Ibarakia palvelevat JR Nishi-Nihonin , Hankyū-rautateiden Kioto-päälinja ja Osakan monorail.

## Lähteet

## Aiheesta muualla

* Kaupungin internetsivut
Viisastuminen sallittu

**Viisastuminen sallittu** on kirjailija Jarkko Tontin vuonna 2016 ilmestynyt esseekokoelma.

## Esittely
Teoksen teemoja ovat kirjallisuus, filosofia ja politiikka, ja aiheet vaihtelevat kirjailijoiden keskinäisestä kateudesta 1990-luvun Zeitgeistiin ja tekijänoikeuskiistojen historiaan.

## Vastaanotto
Toimittaja Jorma Mellerin mukaan ”Esseistinä Tontti onkin parhaimmillaan, yksi parhaista.”

*Turun Sanomien* kriitikko Juhana Brander kirjoitti teoksesta: "Kaiken kaikkiaan kyseessä on viisas esseekokoelma, uskottavasti aikuisen ihmisen tekemä."

## Lähteet

## Aiheesta muualla
* "Aikalaiskokemus ja ajan henki" Kalle Haatasen radio-ohjelma 1.10.2016.
* Puheen Iltapäivä: Vieraana kirjailija Jarkko Tontti 20.10.2016.
* "Vihreät ei ole vakavasti otettava aikuisen ihmisen puolue" Yle Puheen Iltapäivä 6.10.2016.
* Teoksesta kirjailijan sivuilla.
Thomas Weber

**Thomas Weber** (s. 26. toukokuuta 1954 Scharnhausen, Stuttgart) on saksalainen insinööri ja entinen Daimlerin hallituksen jäsen. Hän toimi Mercedes-Benzin tutkimus- ja kehitysjohtajana vuosina 2004–2016.

## Aiheesta muualla
Hr. Ms. Kortenaer (1894)

**Hr. Ms. Kortenaer** oli Alankomaiden kuninkaallisen laivaston Evertsen-luokan rannikkopanssarilaiva.

## Valmistus

Alus tilattiin Amsterdamin telakalta, missä köli laskettiin vuonna 1893. Alus laskettiin vesille 27. lokakuuta 1894 ja otettiin palvelukseen 17. joulukuuta 1895.

## Palvelus
Alus lähti 4. helmikuuta 1896 sisaraluksensa *Hr. Ms. Evertsenin* kanssa koulutuspurjehdukselle Valimerelle. Satamalakkojen aikana 11. toukokuuta alus oli Rotterdamissa ja kaksi päivää myöhemmin partiomatkalla Maasilla. *Evertsen*, *Hr. Ms. Piet Hein* ja poliisikuunari *Argus* vapauttivat aluksen partiointitehtävästä. Lakko päättyi 21. toukokuuta.

Alus vapautti 30. toukokuuta 1913 *Hr. Ms. Gelderlandin*, joka oli ollut Konstantinopolissa 11. marraskuuta 1912 alkaen kasvaneen poliittisen jännityksen ja välittömän sodan uhan vuoksi. Alus lähetettiin 12. huhtikuuta 1914 Curacaosta Meksikon rannikolle suojaamaan Tampicossa toimivaa alankomaalaisomisteista öljy-yhtiötä La Coronaa poliittisten jännitteiden Meksikon ja Yhdysvaltain välillä kasvaessa. Alus poistettiin palveluksesta 1920.

## Lähteet
*
*

### Viitteet
Baguinéda-Camp

**Baguinéda-Camp** on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen varrella 50 kilometriä Katista kaakkoon. Kunnassa on 51&nbsp;800 ja keskuskylässä 6&nbsp;900 asukasta (vuonna 2009).

Baguinéda-Campin kunnan pinta-ala on 987 neliökilometriä. Se rajoittuu etelässä Katin piirin N’Gouraban, Tiélén ja Mountougoulan kuntiin, lännessä Kalabancoron ja N’Gabacoro kuntiin sekä Bamakoon, pohjoisessa Koulikoron piirin Tienfalan ja Méguétanin kuntiin ja idässä Dioïlan piirin Zan Coulibalyn ja Dioumanin kuntiin. 

Seutu kuuluu Sudanin–Sahelin ilmastovyöhykkeeseen. Luonnonvarainen kasvillisuus on savannia. Kunnassa sijaitsee Fayan suojelumetsä ja muita metsäalueita.

Kuntaan kuuluu 32 kylää. Suurin etninen ryhmä ovat bambarat. Lisäksi on fulbeja, boboja, senufoja, miniankoja ja bozoja. Vallitseva uskonto on islam. Kunnassa asuu myös kristittyjä ja animisteja.

Kunnan läpi kulkee Bamakoon johtava maantie RN6. Muut liikenneyhteydet ovat heikot.

Seudun pääelinkeino on maanviljely. Nigerjoen varrella sijaitsee laaja keinokasteltu riisinviljelyalue, jota hallinnoi Office du Périmètre Irrigué de Baguinéda eli OPIB. Riisin ohella viljellään hirssiä, maapähkinää, maissia, durraa, puuvillaa ja vihanneksia sekä kasvatetaan hedelmiä. Lisäksi harjoitetaan karjanhoitoa, kalastusta, käsityöammatteja ja kaupankäyntiä. SOMACO:n tehdas jalostaa hedelmiä ja vihanneksia. Pääkaupungin tarpeisiin tuotetaan hiekkaa ja soraa.

Kunnassa toimii 21 alakoulua, viisi yläkoulua, neljä yhteisökoulua, koulutus- ja kehittämiskeskus ja viisi koraanikoululuokkaa. Terveyspalveluihin kuuluu keskuskylän terveyskeskus, viisi terveysasemaa ja kaksi klinikkaa. Vesihuolto kattaa 48 % puhtaan juomaveden tarpeesta.

## Lähteet
LittleBigPlanet (pelisarja)

**LittleBigPlanet** on Media Moleculen kehittämä pelisarja, joka on julkaistu Sonyn pelikonsoleille.

## Pelit
* *[[LittleBigPlanet]]*
* *[[LittleBigPlanet (vuoden 2009 videopeli)|LittleBigPlanet]]* (Playstation Portable -peli)
* ''LittleBigPlanet 2''
* ''LittleBigPlanet 3''
* *[[LittleBigPlanet PS Vita]]*

### Spin-offit
* *[[LittleBigPlanet Karting]]*
* *[[Sackboy's Prehistoric Moves]]*
* ''Run Sackboy! Run!''
*  (engl. *Sackboy: A Big Adventure*)

## Lähteet

## Aiheesta muualla
* Pelisarja MobyGamesissä
Hr. Ms. Piet Hein (1927)

**Hr. Ms. Piet Hein** oli Alankomaiden kuninkaallisen laivaston Admiralen-luokan hävittäjä.

## Valmistus

Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 16. elokuuta 1925. Alus laskettiin vesille 2. huhtikuuta 1927 ja se otettiin palvelukseen 25. tammikuuta 1929.

## Palvelus
Alus osallistui 23. elokuuta 1936 laivastopäivään Surabayassa yhdessä *Sumatran*, *Javan*, *Van Galenin* ja *Witte de Within* kanssa. Saman vuoden lopulla 13. marraskuuta sama osasto täydennettynä *Evertsenillä* vieraili Singaporessa. Ennen vierailua alukset olivat koulutuspurjehduksella Etelä-Kiinan merellä.

Alus törmäsi *Javaan* kanssa 13. lokakuuta 1938 Sundasalmessa. Vaurioitunut risteilijä korjattiin Surabayassa.

Toisen maailmansodan alkaessa Tyynellä valtamerellä 1941 alus oli Surabayassa. Se osallistui sisaralustensa kanssa saattueiden suojaamiseen aina helmikuuhun 1942. Alus liitettiin *Hr. Ms. Van Ghentin* kanssa amiraali Doormanin iskuosastoon, joka  iski Balikpapanille hyökänneeseen keisarillisen Japanin laivaston osastoon 3.-4. helmikuuta. *Piet Hein* lähti sisaralustensa kanssa Bataviasta 13.-14. helmikuuta osallistuakseen vastaavaan iskuun Bankansalmessa olevia japanilaisia vastaan. Alus suojasi 18. helmikuuta amiraali Doormanin risteilijöitä hyökättäessä Balia uhanneita japanilaisia vastaan. seuranneessa sekavassa yötaistelussa Badunginsalmessa 18.-19. helmikuuta 1942 *Piet Hein* seurasi risteilijöitä, jolloin se joutui japanilaisten torjuntatuleen. Aluksen taaempi ammusvarasto räjähti upottaen aluksen, kun siihen osui keisarillisen Japanin laivaston hävittäjä *Asashion* laukaisema torpedo. Aluksella sai surmansa 64 henkeä mukaan lukien aluksen päällikkö J. M. L. I. Chompff.

## Lähteet
*
*
*

### Viitteet
Anneli Puura-Märkälä

**Anneli Puura-Märkälä** on suomalainen diplomaatti.  Hän on ulkoministeriön Venäjän yksikön kahdenvälisten ja kaupallistaloudellisten suhteiden tiimin johtava asiantuntija. 

Puura-Märkälä on aiemmin ollut ulkoministeriön alueellisen yhteistyön yksikössä yksikön päällikkö. Hän on ollut Suomen suurlähettiläs Canberrassa Australiassa 2001–2005  ja samalla suurlähettiläänä myös Fidžillä, Papua-Uudessa-Guineassa ja Uudessa-Seelannissa.

## Lähteet
Riitta Swan

**Riitta(maija) Swan** on suomalainen diplomaatti. Hän on toiminut Suomen Tansanian, Ruandan ja Burundin suurlähettiläänä Dar es Salaamista käsin 1. kesäkuuta 2019 alkaen. Aiemmin Swan oli suurlähettiläs Abu Dhabissa, Yhdistyneissä arabiemiirikunnissa vuodesta 2015. Hän on palvellut myös Suomen Tukholman ja Budapestin suurlähetystöissä.

Swan aloitti ulkoministeriön palveluksessa vuonna 1987. Ennen Abu Dhabia Swan palveli kotimaassa ulkoministeriön Eurooppa- ja lähialueviestinnän yksikön päällikön tehtävässä. Hän on työskennellyt myös ulkoministeriön koulutuspäällikkönä ja kauppapoliittisella sekä Afrikan ja Lähi-idän osastolla.

## Lähteet
Dieter Zetsche

**Dieter Zetsche** (s. 5. toukokuuta 1953 Istanbul, Turkki) on saksalainen liikemies, joka työskenteli saksalaisen Daimler AG:n hallituksen puheenjohtajana ja Mercedes-Benzin pääjohtajana vuoteen 2019, kunnes jäi eläkkeelle.

Zetsche on valittu Time-lehden sadan vaikutusvaltaisimman ihmisen listalle vuonna 2006.

## Lähteet

## Aiheesta muualla
Nier: Automata

**Nier: Automata** (, tyyliteltynä **NieR**) on Platinum Gamesin kehittämä ja Square Enixin julkaisema toimintaroolipeli. Peli julkaistiin ensimmäisenä PlayStation 4:lle Japanissa 23. helmikuuta 2017, Pohjois-Amerikassa 7.&nbsp;maaliskuuta 2017 ja Euroopassa 10.maaliskuuta 2017 ja Windowsille 17. maaliskuuta 2017 sekä Xbox One:lle 26.kesäkuuta 2018. Nier: Automata on jatkoa 2010 vuonna julkaistulle *[[Nier]]*-pelille, *[[Drakengard (pelisarja)|Drakengard]]* -pelisarjan spin-offille.

Peli on saatavilla Windows-alustalle Steam-palvelusta.

## Pelaaminen

*Nier: Automata* on toimintaroolipeli, jossa pelaaja ohjaa YoRHan erikoisjoukkojen androideja avoimessa pelimaailmassa. Pelaaja voi tutkia pelimaailmaa vapaasti selvittääkseen, mistä ihmiskunnan tuho sai alkunsa. Pelissä joissain ympäristöissä pelin kamera muuttuu perinteisestä kolmannen persoonan näkökulmasta sivuttaiseen näkökulmaan. Pelaaja voi päätarinan lisäksi tehdä myös useita sivutehtäviä, joita löytyy ympäri pelimaailmaa. Pelissä on myös erilaisia kauppoja, josta pelaaja voi ostaa varusteita.

## Tarina
Peli sijoittuu vuoteen 11945 eli lähes kymmenen vuosituhatta kauemmaksi tulevaisuuteen kuin alkuperäinen *Nier*-peli, joka sijoittui vuoden 2050 tienoille. *Automatassa* pelaaja ohjaa 2B:tä, joka on YorHan valmistama androidi. 2B kuuluu erikoisjoukkoihin, joiden tehtävä on suojella ihmiskuntaa mekaanisten olentojen hyökkäystä vastaan; maata uhkaavat koneet ja robotit. Androidien on estettävä mekaanisten olentojen aikeet tuhoamalla ne. Päätarina voi loppua viidellä eri tavalla, riippuen kuinka useasti pelaaja on pelannut päätarinan läpi, ja kuinka pelaaja pelaa peliä.

Pelin tarinan sanotaan tutkivan eksitentialistista kriisiä androidien ja koneiden välillä.

## Ladattava sisältö
Pelille on julkaistu ladattavana sisältönä *3C3C1D119440927* -niminen osa 17. huhtikuuta 2017.

## Vastaanotto
GameSpot antoi pelille arvosanan 9/10 arvostelussaan.

IGN Nordic antoi pelille arvosanan 8.9/10 arvostelussaan.

Pelit-lehden Tuomo Nyrhilä antoi pelin PS4-versiolle 90 pistettä sadasta.

Peli on myynyt yhteensä yli 1,5 miljoonaa kappaletta eri alustoilla.

### Palkinnot
; The Game Awards
* Best Score / Music

SXSW Gaming Awards

## Ääninäyttelijät
### Alkuperäiset

### Englanninkieliset

## Lähteet

## Aiheesta muualla

* 
*
Yao

**Yao** () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin itäosassa aivan Osakan kaakkoispuolella. Kaupungissa on 268&nbsp;013 asukasta (vuonna 2017) ja sen pinta-ala on 41,72 neliökilometriä. Yao on nimitetty yhdeksi Japanin erityiskaupungeista.

Yao sai kaupunkioikeudet vuonna 1948. Se on kasvanut voimakkaasti Osakan asuinlähiönä ja kehittynyt viereisen Higashiōsakan tavoin tavaranvalmistuksen (*monozukuri*) kaupunkina, jossa toimii paljon pieniä ja keskisuuria yrityksiä. Yaossa tuotetaan esimerkiksi metalliesineitä ja elektroniikkaa. Kaupunki tunnetaan Kawachi-ondo-lauluperinteestä ja sitä juhlistavasta, elokuisin järjestettävästä Kawachi-ondo-festivaalista. Yaoa palvelevat JR Nishi-Nihonin Yamatoji-linja, Kintetsu-rautateiden Osaka-linja, Shigi-linja ja Nishi-Shigin funikulaari sekä Osakan metron Tanimachi-linja.

## Lähteet

## Aiheesta muualla

* Kaupungin internetsivut
Jürgen Hubbert

**Jürgen Hubbert** (24. heinäkuuta 1939 Hagen – 12. tammikuuta 2021) oli saksalainen insinööri ja johtaja. Hän oli DaimlerChryslerin johtokunnan jäsen vuosina 1998–2005.

Lukion jälkeen Hubbert opiskeli Stuttgartin yliopistossa insinööriksi, josta valmistui vuonna 1965. Sama vuonna hän aloitti työskentelyn Daimler-Benzillä, toimien useissa johtotehtävissä Sindelfingenin tehtaalla.

## Lähteet
Neyagawa

**Neyagawa** () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa Yodojoen vasemmalla rannalla Osakan koillispuolella. Kaupungissa on 236&nbsp;758 asukasta (vuonna 2017) ja sen pinta-ala on 24,70 neliökilometriä. Neyagawa on nimitetty yhdeksi Japanin erityiskaupungeista.

Neyagawasta tehtiin maaseutukaupunki kuntaliitoksen myötä vuonna 1943 ja kaupunki vuonna 1951. Sen jälkeen se on kasvanut Osakan asuinlähiönä. Kaupunkia palvelevat JR Nishi-Nihonin Katamachi-linja ja Keihan-rautateiden Keihan-päälinja.

## Lähteet

## Aiheesta muualla

* Kaupungin internetsivut
Nelly Drell

**Nelly Drell** (19. lokakuuta 1979 Tallinna) on virolainen taidemaalari.

## Elämänvaiheita
Drell kiinnostui taiteesta jo koululaisena. Hän kävi ylimääräisillä taidetunneilla Kullon taidekeskuksessa ja Kevade-kadun taidekoulussa. Hän pääsi vuonna 1998 opiskelemaan Viron taideakatemiaan. Opintojaan Drell jatkoi Yhdysvalloissa Miamin yliopistossa vuosina 2000–2001 ja vuosina 2001–2003 New Yorkin taideakatemiassa, jossa teki maisterintutkintonsa.

Taiteessaan Drell sekoittaa eri tyylilajeja siirtyen hyperrealismista klassisuuteen. Hän maalaa urheilutapahtumia, maisemia ja historiallisia tapahtumia. Keskiössä on kuitenkin ihminen. Vuodesta 2005 Drell on ollut Viron taidemaalariliiton jäsen. Hänellä on ollut vuoden 1995 jälkeen sekä ryhmä- että yksityisnäyttelyitä Virossa ja Yhdysvalloissa.


Tiedosto:Nelly Drell Woman.jpg|”Nainen” (2003).
Tiedosto:Nelly Drell Soul.jpg|”Sielu” (2008).


## Lähteet

## Aiheesta muualla
* 
*
Tomelloso

**Tomelloso** on kaupunki Kastilia-La Manchan itsehallintoalueella Espanjassa. Vuonna 2016 kaupungin asukasluku oli 36 746. 

Tomellosin ympäristössä on kivestä ilman laastia valmistettuja taloja (*los bombos*), jotka antavat seudulle omalaatuisen ilmeen. Talot ovat peräisin 1800-luvulta. Ne on rakennettu antamaan suojaa maanviljelijöille. Taloissa on muun muassa hormi ja piippu tulenpitoa varten, makuusijat sekä tiloja kotieläimille. Museo del Carro on museona toimiva *bombo*.  

## Kuvia


Tomelloso - Ayuntamiento 5.JPG|Kaupungintalo
Tomelloso - Iglesia de Nuestra Señora de la Asunción 17.JPG| Iglesia de Nuestra Señora de la Asunción
Posada de los Portales en Tomelloso.jpg|Posada de los Portales
Tomelloso - Museo Antonio López Torres 1.jpg|Museo Antonio López Torres
Tomelloso Bombo del Museo del Carro.jpg|Museo del Carro (*bombo*)
Tomelloso 11.jpg
Tomelloso 14.jpg
Tomelloso 07.jpg


## Lähteet

## Aiheesta muualla
Sabrina Santamaria

**Sabrina Santamaria** (s. 24. helmikuuta 1993) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 384 kesäkuussa 2016 ja nelinpelissä sijalla 84 kesäkuussa 2018. Hän on voittanut urallaan 12 ITF-turnausta nelinpelissä ja kaksi kansinpelissä. Suomessa HVS:ää edustava Santamaria valittiin Tennisliigan kauden 2016−2017 arvokkaimmaksi naispelaajaksi.

Santamaria asuu Helsingissä suomalaisen miehen kanssa.

## Lähteet

## Aiheesta muualla
* Sabrina Santamaria Tennisliigan sivuilla 
* 
*
Siperian evankelis-luterilainen kirkko

**Siperian evankelis-luterilainen kirkko** () on Venäjällä toimiva kirkko. Kirkko kuuluu Kansainväliseen luterilaiseen neuvostoon ja siihen kuuluu 25 seurakuntaa.

## Lähteet

## Aiheesta muualla
* Kirkon kotisivut (venäjäksi, osa sisällöstä myös englanniksi
Kiiltosara

**Kiiltosara** (*Carex saxatilis*) on sarakasvien (Cyperaceae) heimoon kuuluva kasvilaji. Kiiltosara ei muodosta tiiviitä mättäitä, vaan kasvaa yksittäisversoina, jotka tulevat suikertavasta juurakosta. Kiiltosaran varsi on kolmisärmäinen, kuten monilla muillakin saralajeilla, ja lehdet ovat sileitä sekä puhtaanvihreitä. Kiiltosara muistuttaa paljolti aapasaraa (*Carex rotundata*).

Kiiltosara on erilaistähkäinen saralaji, ja sen kukinto koostuu tavallisesti yhdestä hedetähkästä sekä yhdestä tai kahdesta emitähkästä. Hedetähkä on kapea sekä sijaitsee kukinnossa ylinnä ja emitähkät ovat erillisiä, pystyjä, lyhyehköjä sekä lieriönmuotoisia. Kaikki tähkät ovat väriltään tummanruskehtavia, lähes mustanvärisiä, ja alimman emitähkän tukilehti on usein pitkä ja ylöspäin siirottava. Emikukissa on kaksi luottia, minkä perusteella kiiltosaran voi varmimmin erottaa paljolti samannäköisestä aapasarasta (*Carex rotundata*). Kiiltosaran tähkäsuomut ovat tummia ja niissä on vaalea keskisuoni. Kiiltosaran pullakot ovat myös hyvin tummia, lähes mustia, sekä selvän suuodan omaavia, ja ne asettuneet tiiviisti emitähkään.

Kiiltosara kasvaa tunturialueilla kosteilla ja kalkkipitoisilla kasvupaikoilla. Suomessa kiiltosaraa kasvaa lähinnä vain käsivarren Lapissa, Enontekiön kunnan luoteisosissa, joskin havainto kiiltosarasta on myös Karigasniemen seudulta. Ensimmäisen kerran kiiltosara on löydetty Lapista ja löydön on julkaissut Carl von Linné vuonna 1737.

Kiiltosara voi risteytyä kurmitsansaran (*Carex stenolepis*), luhtasaran (*Carex vesicaria*) ja melko yleisesti myös aapasaran (*Carex rotundata*) kanssa.

## Lähteet

## Aiheesta muualla
* Laji.fi: Kiiltosara (''Carex saxatilis'')
* Pinkka – Lajintuntemuksen oppimisympäristö: Kiiltosara (''Carex saxatilis'')
* JSTOR Global Plants: ''Carex saxatilis'' 
* Integrated Taxonomic Information System (ITIS): ''Carex saxatilis'' 
* Global Biodiversity Information Facility (GBIF): ''Carex saxatilis'' 
* United States Department of Agriculture (USDA): ''Carex saxatilis'' 
* Flora of North America: ''Carex saxatilis''
Evankelis-luterilainen kirkko Belgiassa

**Evankelis-luterilainen kirkko Belgiassa** (*Evangelisch-Lutherse Kerk in België*) on tunnustuksellinen luterilainen kirkko Belgiassa. Kirkko kuuluu Kainsainväliseen luterilaiseen neuvostoon. Kirkkoon kuuluu kaksi seurakuntaa.

## Lähteet
Wolfgang Schattling

**Wolfgang Schattling** (s. 29. tammikuuta 1951) on saksalainen tiedottaja. Hän toimi Mercedes-Benzin moottoriurheiluosaston tiedottajana vuosina 1990–2016. Schattling ilmoitti jäävänsä eläkkeelle ja päättävänsä 25 vuotta kestäneen uransa Mercedes-Benzin Motorsportin johdossa 31. tammikuuta 2016.

## Lähteet

## Aiheesta muualla
* Twitter
* Linkedin
Japanin luterilainen kirkko

**Japanin luterilainen kirkko** () on Japanissa toimiva kirkko, johon kuuluu 33 seurakuntaa. Kirkon juuret juontavat Missouri-synodin 1940-luvulla aloittamaan lähetystyöhön. Kirkko kuuluu Kansainväliseen luterilaiseen neuvostoon.

## Lähteet
Kuriositeettikabinetti

**Kuriositeettikabinetit** olivat harvinaisten, arvokkaiden, historiallisesti arvokkaiden tai epätavallisten esineiden kokoelmia. Ne syntyivät 1500-luvulla, ja ne olivat museoiden eräänlaisia edeltäjiä.

Kuriositeettikabinetin kerääjänä toimi useimmiten yksi ihminen, yleensä tieteilijä tai aatelinen. Kokoelman tarkoituksena oli joko tutkimus tai viihde. Museoiden tapaan kuriositeettikabinetin esineitä säilytettiin ja tulkittiin, mutta niiden merkitys erosi silti nykyaikaisten museoiden merkityksestä. Renessanssiajan kuriositeettikabinetit olivat yksityisiä kokoelmia, jotka kerättiin siinä uskomuksessa, että kaikki esineet linkittyivät jollain tavalla toisiinsa.

Ensimmäiset kuriositeettikabinetit olivat esillä kaapeissa ja vitriineissä. Renessanssin loppuvaiheessa kokoelmat saattoivat viedä kokonaisen huoneen. Kokoelmissa oli eksoottisia luontonäytteitä, taidetta sekä vaatteita ja työkaluja kaukaisista kulttuureista. Erityisen suosittuja olivat arvokkaat ja harvinaiset näytteet, jotka saattoivat hämärtää eläimen, kasvin ja mineraalin välistä rajaa. Tällaisia poikkeuksellisia näytteitä olivat muun muassa korallit, fossiilit ja sarvivalaan syöksyhampaat, joiden uskottiin olevan yksisarvisten sarvia. Kokoelmat olivat siis eräänlaisia mikrokosmoksia, joissa oli esineitä ja näytteitä mahdollisimman monipuolisesti.

Jotkut suurimmista ja merkittävimmistä kokoelmista ovat olleet museon perustana. Hans Sloane osti lontoolaisen apteekkarin James Petiverin kokoelman, josta tuli British Museumin kokoelman perusta. Pietari Suuri puolestaan hankki Albertus Seban ja Frederik Ruyschin kokoelman, joka on edelleen nähtävillä Pietarin Kunstkamera-museossa. John Tradescant vanhemman ja nuoremman kokoelma päätyi puolestaan Elias Ashmolelle, joka lahjoitti sen Oxfordin yliopistolle. Sen pohjalle perustettiin Ashmolean Museum.

## Lähteet

## Aiheesta muualla